En as especies d'herbivoros socials, o ciclo reproductivo se troba asociau con a disponibilidat d'alimento y adaptativament s'ha visto favoreixiu cap a producir-se os partos en coincidindo con a época de mayor abundancia. En o hemisferio norte y en latitutz subtropicals y temperadas, como as d'Europa, a parizón gosa coincidir con os meses d'abril y mayo (primavera), de forma que o zelo se produz sincronicament antes, en función de a durada de chestación de cada especie (5 meses en as ovellas y en as crabas, 7 meses en as vacas).